Publication: Magyar Közlöny
Issue: MK-2002-103 (Year: 2002, Number: 103)
Era: 1990-2004
Section: 2. számú melléklet a 20/2002. (VIII. 1.) BM rendelethez
Paragraph Index: 156

2. számú melléklet a 20/2002. (VIII. 1.) BM rendelethez A jelölõ szervezetek, a jelöltek és a listák nyilvántartásba vétele I. A jelölõ szervezetek, a jelöltek és a listák bejelentéseinek fogadása és feldolgozása 1. A jelöltek számítógépes nyilvántartásba vétele a települési önkormányzati képviselõ-, a polgármester- és a kisebbségi önkormányzati képviselõjelöltek esetén az OEVI-ben, a megyei, és a fõvárosi közgyûlési listák valamint a fõpolgármester-jelöltek esetén a TVI vezetõje által meghatározott feldolgozó helyen történik a választás-elõkészítõ rendszer segítségével. 2. A jelölõ szervezetek, a jelöltek és a listák nyilvántartásba vételének ügyviteli folyamata három fázisból áll: − az illetékes választási iroda átveszi a bejelentést tartalmazó iratokat, azokat ellenõrzi, és az átvételrõl igazolást állít ki. Átveszi és ellenõrzi vagy ellenõrizteti az ajánlásokat. Az OEVI vagy a TVI a számítógépes rendszerbe beviszi a bejelentéseket (regisztráció); − a benyújtott iratok és – a szervezetbejelentés kivételével – az ajánlásellenõrzés eredménye alapján az illetékes választási bizottság döntést hoz a bejelentett szervezet, jelölt, vagy lista nyilvántartásba-vételérõl; − a területileg illetékes OEVI vagy TVI a számítógépes rendszerbe beviszi a választási bizottság nyilvántartásba-vétellel kapcsolatos döntéseit. 3. Az illetékes választási iroda teendõi 3.1. Fogadja a jelölõ szervezetek, jelöltek és listák bejelentéseit. 3.2. Tájékoztatja a bejelentõt a törvényben nem elõírt adatok közlésének hiányából adódó következményekrõl. 3.3. A bejelentés során átvett iratokról átvételi elismervényt (Igazolás a bejelentésrõl) ad ki, feltüntetve az átvett iratokat és az átvétel idõpontját. 3.4. A megfelelõ formanyomtatványokon tett bejelentéseket formailag és teljes körûen is (ha a technikai lehetõségek adottak) azonnal ellenõrzi, a hibásnak vagy hiányosnak talált adatok javítására, pótlására felhívja a bejelentõ figyelmét, majd gondoskodik a számítógépes regisztrációról. 3.5. Az illetékes választási bizottság nyilvántartásba vétellel kapcsolatos döntését, a felmerülõ jogorvoslati igények bejelentését, valamint a választási bizottság, bíróság jogerõs döntését az illetékes OEVI-be vagy TVI-be továbbítja, ahol a feldolgozás a számítógépes rendszerben megtörténik. 3.6. A feldolgozás során hibásnak vagy hiányosnak talált adatok javítására, pótlására felhívja a bejelentõ figyelmét és gondoskodik a javított adatok számítógépes rendszeren történõ átvezetésérõl. 3.7. A benyújtott kisebbségi írásmódú neveket tartalmazó N1 bizonylatokat az illetékes választási iroda külön-külön ellátja a jelölõ szervezet, jelölt, illetve kisebbség hivatalos nevével, továbbítja az OEVI-hez, amely ellátja a számítógépes nyilvántartásban használt azonosító jelével, majd folyamatosan az illetékes TVI-hez továbbítja, amely gondoskodik azok további kezelésérõl. 3.8. Elõkészíti a kisebbségi kompenzációs listák felállítását, és a választási bizottság döntését követõen gondoskodik a számítógépes feldolgozásról. 4. Az OEVI feladatai 4.1. Fogadja a HVI-ktõl érkezõ bizonylatokat, haladéktalanul gondoskodik azok számítógépes feldolgozásáról. 5. Az Országos Választási Iroda feladatai

Source: https://magyarkozlony.hu/hivatalos-lapok/396440d15ef23bb208749cebdb99e04382d04317/dokumentumok/6c87cf811a0c835c8cfcf2c36c09e01c5e9d1036/letoltes